**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 17.06.2018, ora 08.00 – 18.06.2018, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 18.06.2018, ora 7.00**

**RÂURI**

**Este** î**n vigoare avertizarea hidrologică nr. 34, astfel:**

**-COD GALBEN** **până la data de 18.06.2018, la ora 24:00- posibile depăşiri ale COTELOR DE ATENŢIE** perâurile din bazinele hidrografice: Vişeu, Iza, Lăpuş, Someşul Mare, Someșul Mic – bazin superior și afluenţi, Crişul Repede – bazin superior şi afluenţii din bazinul mijlociu şi inferior, Crişul Negru, Crişul Alb, Arieş, Mureş-bazin superior, afluenţii din amonte de confluenţa cu Arieşul şi afluenții aferenţi sectorului aval confluenţă Târnave, Târnava Mică – bazin superior şi afluenţi, Târnava Mare – bazin superior şi afluenţi, Bega Veche, Bega, Timiş, Bârzava, Moraviţa, Caraş, Nera, Cerna, Jiu – bazin superior şi mijlociu şi afluenţii din bazinul inferior, Olt – bazin superior şi mijlociu, şi afluenţii aferenţi sectorului aval s.h. Sebeş Olt, Vedea – bazin superior şi afluenţii din bazinele mijlociu şi inferior, Argeş – bazin superior şi afluenţii din bazinele mijlociu şi inferior, Ialomiţa – bazin superior şi afluenţii din bazinul mijlociu, Prahova – bazin superior şi afluenţi, Buzău – bazin superior şi afluenţii din bazinul mijlociu, Suceava, Moldova, Bistriţa – bazin superior şi afluenţii din bazinele mijlociu şi inferior, Trotuş, Putna, Râmnicu Sărat, Siret – afluenţii mici aferenţi sectorului aval Ac. Galbeni, Başeu, Jijia, Bârlad, afluenţii Prutului aval Drânceni ***(judeţele* *ALBA, ARAD, ARGEŞ, BACĂU, BRAŞOV, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IAŞI, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, TIMIŞ, VÂLCEA, VASLUI, VRANCEA şi ILFOV)*;**

**-COD PORTOCALIU până la data de** **18.06.2018, la ora 12:00- posibile depăşiri ale COTELOR DE INUNDAŢIE** pe râurile din bazinele hidrografice: Suceava – bazin superior și afluenți, Moldova – bazin superior și afluenți, Başeu, Jijia – bazin superior şi afluenţii din bazinele mijlociu şi inferior, Olt – bazin superior şi mijlociu amonte de s.h. Hoghiz, Prahova – bazin superior, Teleajen, Buzău – bazin superior amonte s.h. Nehoiu, Bistriţa – bazin superior şi afluenţii din bazinele mijlociu şi inferior, Trotuş – bazin superior şi afluenţii din bazinele mijlociu şi inferior, Putna – bazin superior şi afluenţii din bazinele mijlociu şi inferior, Siret – afluenţii mici aferenţi sectorului aval Ac. Galbeni, Bârlad – bazin superior şi afluenţii din bazinele mijlociu şi inferior ***(judeţele BACĂU, BRAŞOV, BOTOŞANI, BUZĂU, COVASNA, GALAŢI, HARGHITA, IAŞI, NEAMŢ, PRAHOVA, SUCEAVA, VASLUI şi VRANCEA).***

**Debitele au fost, în general, în creştere,** ca urmare a precipitaţiilor prognozate şi propagǎrii, exceptând râurile din bazinele: Vişeu, Iza, Tur, Someş, Crasna, Barcău, Crişuri (exceptând cursurile inferioare ale Crişului Negru şi Crişului Alb), unde au fost în scădere, precum şi râurile din bazinele Bega, Timiş, Moraviţa, Bârzava, Caraş, Nera, Cerna, Târnave şi bazinul superior al Mureşului, unde au fost relativ staționare.

S-au înregistrat scurgeri importante pe versanţi, torenţi, pâraie şi creşteri rapide de niveluri şi debite cu efect de inundaţii locale pe unele râuri din nordul şi estul ţării ca urmare a precipitaţiilor însemnate cantitativ căzute în interval.

**Se situează peste:**

**-COTELE DE ATENŢIE** râurile la următoarele staţii hidrometrice: Moraviţa – Moraviţa (250+10)-jud. TM, Miletin - Şipote (150+6)-jud. IS, Sacovăţ – Ţibana (300+48)-jud. IS, Bârlad – Negreşti (500+8)-jud. VS, Bârlad – Buhăeisti (370+8)-jud. VS, Bârlad – Ştefan cel Mare (420+36)-jud. VS, Tutova – Puieşti (250+1)-jud. VS.

În interval s-au situat peste:

**-COTELE DE ATENŢIE** râurile la următoarele staţii hidrometrice: Galbena – Haţeg (100+10)-jud. HD, Homorodul Mic – Lueta (100+10)-jud. HR, Casimcea – Cheia (150+40)-jud. CT.

Debitele se situează în general la valori cuprinse între 30-90% din mediile multianuale lunare, mai mari (peste 100% din normalele lunare) pe râurile din bazinele hidrografice: Iza, Tur, Lăpuş, Crasna, Arieş, Bega Veche, Bega, Timiș, Bârzava, Moraviţa, Caraş, Nera, Jiu, Olt (exceptând Lotrul), Vedea, Argeș, Ialomița, Suceava, cursurile superioare ale râurilor: Crișuri, Mureș, Trotuș şi pe râurile din Dobrogea.

În interval au fost emise **o atenţionare hidrologică** pentru fenomene imediate şi **două** **avertizări hidrologice** pentru fenomene imediate.

**Debitele vor fi, în general, în creştere,** ca urmare a precipitaţiilor prognozate şi propagǎrii.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu depășiri ale COTELOR DE APĂRARE pe unele râuri din nordul, centrul, sudul și estul țării și din zonele de deal şi munte, ca urmare a precipitaţiilor sub formă de aversă, cu caracter torenţial şi mai însemnate cantitativ, prognozate.

**DUNĂRE**

**Debitul la intrarea în ţară** (secţiunea Baziaş) în intervalul 17-18.06.2018 **a fost în creştere, având valoarea de 4700 m3/s**, sub media multianuală a lunii **iunie (6400 m3/s).**

În aval de Porţile de Fier debitele au fost în general în creștere, exceptând sectorul Brăila – Tulcea, unde au fost relativ staţionare.

**Debitul la intrarea în ţară** (secţiunea Baziaş) **va fi** **în creștere (5000 m3/s).**

În aval de Porţile de Fier debitele vor fi în general în creştere.

**2.** **Situaţia meteorologică în intervalul 17.06.2018, ora 08.00 –18.06.2018, ora 06.00**

**Administraţia Naţională de Meteorologie (A.N.M.) a emis în data de 17.06.2018, la ora 15.00, atenţionarea meteorologică nr. 37, astfel:**

**-informare meteorologică valabilă în intervalul 17.06.2018, ora 15:00–18.06.2018, ora 21.00, vizând perioade scurte de timp cu instabilitate atmosferică accentuată ce se va manifesta prin averse, frecvente descărcări electrice, intensificări ale vântului și condiții de grindină în cea mai mare parte a țării. Pe arii restrânse vor fi cantități de apă de peste 20...30 l/mp.**

**-atenţionare meteorologică COD GALBEN în intervalul 17.06.2018, ora 15:00–18.06.2018, ora 05.00, vizând instabilitate atmosferică accentuată pe arii relativ extinse în zona Carpaților Orientali și Meridionali, în vestul Moldovei și nordul Munteniei (averse torențiale, vijelii, descărcări electrice și izolat grindină; cantitățile de apă vor depăși 25 l/mp și pe arii restrânse 40... 50 l/mp).**

Această atenţionare meteorologicăa fost transmisă de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: ALBA, ARGEŞ, BACĂU, BRAŞOV, BUZĂU, CARAŞ-SEVERIN, COVASNA, DÂMBOVIŢA, GORJ, HARGHITA, HUNEDOARA, MEHEDINŢI, NEAMŢ, PRAHOVA, SIBIU, SUCEAVA, VÂLCEA şi VRANCEA**(18 prefecturi) - COD GALBEN şi către toate prefecturile (42 de prefecturi)-informare meteorologică.*

**În ţară,** vremea a fost, în general, instabilă. Cerul a prezentat înnorări temporar accentuate și s-au semnalat averse ce au avut și caracter torențial, însoțite și de descărcări electrice, ziua în cea mai mare parte a țării, iar noaptea cu precădere în Moldova, pe arii restrânse în Transilvania și Banat și izolat în Muntenia. Cantitățile de apă au depășit local 10...15 l/mp, iar izolat s-au înregistrat peste 35 l/mp (până la 65,7 l/mp în județul Vaslui, 49 l/mp în județul Argeș, 47 l/mp în județul Harghita, 44 l/mp în județul Hunedoara, 41 l/mp în județul Constanța, 40 l/mp în județul Satu Mare și 36 l/mp în județul Teleorman). Vântul a avut intensificări de scurtă durată în timpul ploilor, ce au luat trecător aspect de vijelie în zona localității Alexandria (județul Teleorman). Pe raza județului Timiș s-a semnalat grindină de mici dimensiuni. Temperaturile maxime s-au încadrat între 17 grade la Suceava și 31 de grade la Videle, Călărași și București-Filaret, iar la ora 06.00 se înregistrau valori termice cuprinse între 13 grade la Joseni și 22 de grade la Sulina.

**Observație:** de ieri de la ora 06.00, au fost în vigoare **38 de mesaje** privind fenomene meteorologice periculoase imediate vizând manifestări specifice instabilității atmosferice accentuate, dintre care:

-**4 mesaje de avertizare cod portocaliu** emise după cum urmează: 3 de SRPV Timișoara și 1 de SRPV Constanța;

-**34 de mesaje de atenționare cod galben** emise după cum urmează: 9 de SRPV Craiova, 7 de SRPV Timișoara, 5 de SRPV Cluj, 5 de SRPV Constanța, 4 de CNPM pentru Muntenia, 2 de SRPV Sibiu, 2 de SRPV Bacău.

**La Bucureşti,** vremea a fost caldă și a devenit ușor instabilă în orele amiezii, când s-au semnalat înnorări temporar accentuate, averse ce au avut și caracter torențial și descărcări electrice. În unele cartiere, cantitățile de apă înregistrate au fost însemnate (până la 20...25 l/mp în sudul și estul orașului, conform pluviometrelor APA NOVA). Vântul a suflat slab și moderat. Temperatura maximă a fost de 30 de grade la Afumați și Băneasa și 31 de grade la Filaret, iar la ora 06.00 erau 18 grade la Băneasa și 19 grade la Afumați și Filaret.

**3. Prognoza meteorologică în intervalul 18.06.2018, ora 08.00 –19.06.2018, ora 08.00**

**În ţară,** vremea se va menține în general instabilă, îndeosebi în cursul zilei. Cerul va avea înnorări temporar accentuate și se vor semnala averse, descărcări electrice și intensificări ale vântului în majoritatea regiunilor, dar mai ales în jumătatea de sud-vest a țării, la deal și la munte. Cantitățile de apă vor depăși local 15 l/mp și izolat 20...30 l/mp. Temperaturile maxime se vor încadra între 22 și 31 de grade, iar cele minime vor fi cuprinse între 12 și 21 de grade.

**La Bucureşti,** cerul va avea înnorări temporar accentuate în cursul zilei, când vor fi ploi, posibil însoțite de descărcări electrice și unele intensificări ale vântului, apoi se va degaja. Temperatura maximă se va situa în jurul valorii de 28 de grade, iar cea minimă va fi de 17...18 grade.

***II. CALITATEA APELOR***

**N**uau fost semnalate evenimente deosebite.

***III. CALITATEA MEDIULUI***

1. **În domeniul aerului**

**N**uau fost semnalate evenimente deosebite.

**2. În domeniul solului şi vegetaţiei**

**G.N.M.-C.J. Constanţa** informează că la data de 17.06.2018, în jurul orei 14:02, s-a produs un incendiu de vegetaţie uscată și gunoi menajer pe un teren viran la ieșirea din localitatea Cuza Vodă, suprafaţa afectată fiind de cca 100 mp. Echipajele I.S.U. Dobrogea au stins incendiul la ora 14.21.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE